
ŠAKIŲ RAJONO SAVIVALDYBĖS TARYBA

SPRENDIMAS

DĖL VIETINĖS RINKLIAVOS UŽ PAVOJINGŲ ŠUNŲ REGISTRAVIMĄ NUSTATYMO

2014 m. lapkričio 27 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu ir Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionalinio euro įvedimo planu, rajono savivaldybės taryba nusprendžia:

1. Nustatyti vienkartinę rinkliavą už pavojingų šunų registravimą – 14 Eurų.


2. Pripažinti netekusiu galios rajono savivaldybės tarybos 2005 m. birželio 23 d. sprendimą Nr. T-158 „Dėl vietinės rinkliavos už agresyvių šunų registravimą nustatymo“. 


3. Nustatyti, kad kaina eurais įsigalioja nuo euro įvedimo Lietuvos Respublikoje dienos.

4. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Savivaldybės meras




Juozas Bertašius

Parengė:
Ūkio skyrius (A.Cikanienė)

Pranešėjas:

Seniūnijoms 

ADMINISTRACIJA 

PRIE RAJONO SAVIVALDYBĖS TARYBOS SPRENDIMO

„DĖL VIETINĖS RINKLIAVOS UŽ PAVOJINGŲ ŠUNŲ REGISTRAVIMĄ NUSTATYMO“PROJEKTO

2014 m. lapkričio 19 d. Nr. VL-1579
Šakiai

1. Parengto projekto tikslai ir laukiami rezultatai: įgyvendinti rajono savivaldybės administracijos pasirengimo euro įvedimui priemonių planą, patvirtintą rajono savivaldybės administracijos direktoriaus 2014 m. rugpjūčio 29 d. įsakymu Nr. AT-817 „Dėl pasirengimo euro įvedimui priemonių plano patvirtinimo“ bei Lietuvos Respublikos euro įvedimo Lietuvos Respublikoje įstatymo nuostatas. 

2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai: sprendimo projekte vietinės rinkliavos dydis iš litų į eurus perskaičiuotas sveikais skaičiais rinkliavos mokėtojų naudai: 50 Lt į 14 Eur (48,34 Lt). Toks perskaičiavimas atliktas atsižvelgiant į  LR Finansų ministerijos 2014 m. rugpjūčio 1 d. rašto Nr. (25.50-04)-6K-1406132 ,,Dėl tarifų už komunalines paslaugas ir rinkliavų dydžių perskaičiavimo iš litų į eurus“ 4 punktą ir LR Rinkliavų įstatymo 5 ir 13 straipsnių pakeitimo įstatymo projektą, įsigaliosiantį nuo 2015 m. sausio 1 d. Šio įstatymo 13 straipsnio pakeitime numatyta: ,,2. Vietinės rinkliavos dydis nustatomas eurais be centų, kai vietinės rinkliavos dydis yra lygus arba viršija 10 eurų. Kai vietinės rinkliavos dydis neviršija 10 eurų, jis nustatomas eurais su centais, išreiškiant vieno skaitmens po kablelio tikslumu“.

